
Επιτροπή Ελληνικής Αυτογνωσίας
Προς …..

Αξιότιμοι Κυρίες και Κύριοι,
Το INTERNATIONAL HELLENIC ASSOCIATION (IHA) είναι ένας μη κυβερνητικός, μη
κομματικός φορέας με έδρα το Delaware των ΗΠΑ (Federal ID: 501 (c) (3) 32-0478390).
Οι σκοποί του ΙΗΑ εστιάζουν στην υποστήριξη της Ελλάδας και του Ελληνισμού σε Εθνικά
και Πολιτιστικά θέματα, μέσα από πολλές ανεξάρτητες επιτροπές οι οποίες
δραστηριοποιούνται σε διαφορετικούς τομείς, με διαφορετικούς συντονιστές και μέλη,
υπό την άμεση εποπτεία του Προέδρου και του Διοικητικού Συμβουλίου του.
Τα Μέλη του ΙΗΑ προέρχονται κυρίως από την Πανεπιστημιακή Κοινότητα και από
διάφορες κατηγορίες προσωπικοτήτων όπως: πρώην Πρέσβεις, ανώτατοι Αξιωματικοί,
συγγραφείς, κλπ.
Το σύνολο των μελών του ανέρχονται σε 4.000 περίπου και βρίσκονται τόσο στην Ελλάδα,
όσο και σε ολόκληρο τον κόσμο. Περισσότερες πληροφορίες για τον ΙΗΑ θα βρείτε στο:
https//Professors-Phds.com
Μία από τις επιτροπές, η οποία συστάθηκε προσφάτως με συντονιστή τον υπογράφοντα,
έχει σαν αντικείμενό της την παρουσίαση σε όλο τον κόσμο, λογοτεχνικών, καλλιτεχνικών
και Μουσικών εκδηλώσεων, εκδόσεων και άλλων παρουσιάσεων με σκοπό την ενημέρωση
και την ανάταση του Εθνικού φρονήματος των Ελλήνων απανταχού της Γης, διά της
συνειδητοποίησης των ιδεωδών του Ελληνικού πολιτισμού, της Ιστορίας μας, της
Ελληνικής γλώσσας, του Ελληνικού Λόγου, της Ελληνικής Μυθολογίας και φιλοσοφίας, του
Δημοκρατικού πολιτεύματος, της Αριστοτελικής σκέψης, κλπ.
Σκοπός μας είναι να κεντρίσουμε το ενδιαφέρον και να αφυπνίσουμε από το λήθαργό τους
όλους τους Λαούς και ιδιαίτερα τους Έλληνες.
Να προβάλλουμε το Ελληνικό θαύμα, που το φως του καταύγασε τον Νου και την ψυχή
των πνευματικών Ανθρώπων της Γης.
Η επιτροπή αυτή συστάθηκε μετά από την πρόταση του ποιητή, Μαθηματικού και τέως
επιχειρηματία, Θεόδωρου Δάλμαρη, να αγκαλιάσουμε και να παρουσιάσουμε σε όλο τον
κόσμο το Συμφωνικό Μουσικό έργο με τίτλο: ΩΔΕΣ ΣΤΗΝ ΕΛΕΥΘΕΡΙΑ ΣΤΗΝ ΕΛΛΑΔΑ ΚΑΙ
ΣΤΗΝ ΟΙΚΟΥΜΕΝΗ.
Το έργο αυτό είναι εμπνευσμένο από το ομώνυμο ποίημά του.
Από τα 440 τετράστιχά του μελοποιήθηκαν τα 80, από τον Έλληνα Αλεξανδρινό, Αιγύπτιο
Μουσικοσυνθέτη Σάμυ Ελγκαζάρ.
Είναι αφιερωμένο στον Έλληνα Άνθρωπο, αλλά και στον Οικουμενικό Άνθρωπο.
Αποσκοπεί στη συσπείρωση όλων των ευγενών ψυχών των Ανθρώπων όπου Γης, σε μία
λυτρωτική και απελευθερωτική ανάταση και συνοδοιπορία.
Το έργο είναι μεταφρασμένο στην Αγγλική γλώσσα.

Σας καλούμε, όπως και όλες τις Οργανώσεις της Ελληνικής διασποράς, να ενταχθείτε σ’
αυτή την επιτροπή με ένα ή περισσότερους εκπρόσωπους σας ανάλογα με τον αριθμό των
μελών σας. Σκοπός μας στα πλαίσια ενός συνεδρίου να δημιουργήσουμε ένα όργανο που
θα συνδέσει όλες τις Οργανώσεις των Ελλήνων της διασποράς και θα συναθροίσει τις
διάσπαρτες δυνάμεις του Ελληνισμού σε μια, Οικουμενική αμφικτιονία των Ελληνικών
Κοινοτήτων του Πλανήτη.
Αυτή η προοπτική δεν είναι απλώς αναγκαία. Είναι άκρως επίκαιρη.
Εκφράζει την ενδόμυχη ανάγκη και πίστη κάθε Έλληνα να ενωθούν όλες οι διάσπαρτες
δυνάμεις του Ελληνισμού της διασποράς.
Αυτή την ενδόμυχη ανάγκη και πίστη των Ελλήνων φιλοδοξούμε να υπηρετήσουμε μέσα
από αυτή την επιτροπή.
Προσδοκούμε στην ανταπόκρισή σας. Η παρουσίαση του Συμφωνικού Μουσικού έργου:
ΩΔΕΣ ΣΤΗΝ ΕΛΕΥΘΕΡΙΑ ΣΤΗΝ ΕΛΛΑΔΑ ΚΑΙ ΣΤΗΝ ΟΙΚΟΥΜΕΝΗ, ας είναι η πρώτη που θα
εγκαινιάσει της δραστηριότητες της επιτροπής μας 
Χαιρετώ ευγενικά
Δημήτρης Βόγγολης
Συντονιστής ΙΗΑ-ΟΔΕΓ

